Diari Oficial de la Generalitat Valenciana


Sumari del DOGV 4312, del 12-08-2002 (2002/7799)

Informació pública i aprovació inicial de l'expedient 2/2002, de modificació puntual del Pla General d'Ordenació Urbana d'Ondara i estudi d'impacte ambiental.
--------------------------------------------------------------------------------------------------------------------------------------------------------------

### Dades del document

Número de DOGV
:   4312

Data del DOGV
:   12-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7799


Organisme emissor
:   Ajuntament d'Ondara

Tipus de document
:   Anunci

Informació pública i aprovació inicial de l'expedient 2/2002, de modificació puntual del Pla General d'Ordenació Urbana d'Ondara i estudi d'impacte ambiental. [2002/X7799]
  
El Ple de l'Ajuntament, en sessió de 27 de juny de 2002, acordà sotmetre a informació pública i aprovar inicialment l'expedient 2/2002, de Modificació Puntual del PGOU d'Ondara i l'estudi d'impacte ambiental.
  
Justificació de la reclassificació proposada.
  
L'objectiu proposat per l'empresa San Sebastian Seniorenresidenz, SA, és el de fer la implantació d'un conjunt d'allotjaments per a la tercera edat mitjançant l'ordenació detallada d'uns terrenys del terme municipal d'Ondara.
  
Eixa proposta ha estat considerada d'interès per al municipi, segons ha estat reflectit en el conveni urbanístic aprovat entre l'Ajuntament d'Ondara i la mercantil Sebastian Seniorenresidenz, SA, en sessió del Ple de la Corporació Municipal de 24 de febrer de 2000.
  
Donat que es tracta d'una actuació sobre terrenys qualificats en la seva major part com a sòl no urbanitzable pel Pla General d'Ordenació Urbana d'Ondara, n'escau la prèvia reclassificació, de manera que es definisca un nou sector de sòl urbanitzable que permeta l'ordenació detallada d'eixe sòl.
  
Àmbit de la reclassificació
  
El sòl objecte de reclassificació està format per 43.893 m². de la parcel·la cadastral 188 del polígon 1 de sòl no urbanitzable comú, no inclosos en la zona de Protecció Arqueològica. És a dir: comprèn la totalitat de la parcel·la cadastral 188, menys 1.335 m². que, localitzats en el seu extrem sud-oest, estan qualificats com a no urbanitzable de protecció arqueològica.
  
Àmbit del nou Sector de Sòl Urbanitzable
  
La Reclassificació definida en el paràgraf anterior permet la delimitació d'un nou sector de Sòl Urbanitzable, denominat ?Urbanitzable per a usos Assistencials-Culturals-Esportius, (A-C-D)?, que està format pels 43.893 m². de sòl Reclassificat en Sòl Urbanitzable segons el paràgraf anterior, més 10.347 m², corresponents a la parcel·la cadastral 187, que fiten pel nord amb els anteriors i que en el Pla General d'Ordenació Urbana d'Ondara en vigor figuren com a sòl urbanitzable no programat inclosos en el Sector S-10.
  
El nou Sector de Sòl urbanitzable tindrà una superfície total de 54.240 m².
  
Condicions particulars d'aplicació al nou Sector A-C-D per a usos Assistencials-Culturals i Esportius.
  
Sistema d'Ordenació: Edificació aïllada.
  
Tipologia edificatòria: Bloc exempt.
  
Ús global: Terciari-Residència col·lectiu.
  
Usos incompatibles: Residencial aïllat, llevat dels destinats a vigilants.
  
Industrial, llevat d'instal·lacions tècniques necessaris.
  
Índex d'edificabilitat terciària (IET): 0,40 m²t/m²s
  
S'acompliran els estàndards aplicables per a la redacció de Plans Parcials d'usos terciaris assenyalats en la secció c) de l'annex al Reglament de Planejament de la Generalitat Valenciana.
  
Els restants paràmetres urbanístics quedaran determinats en el document de Pla Parcial.
  
Se sotmet a informació pública l'expedient de Modificació Puntual del PGOU i l'Estudi d'Impacte Ambiental, pel termini d'un mes, comptador des de l'endemà de la publicació en el Diari Oficial de la Generalitat Valenciana, en el Butlletí Oficial de la Província, al tauler d'anuncis de l'Ajuntament i en un diari d'informació general editat a la Comunitat Valenciana.
  
Cosa que es fa pública en compliment del que estableix l'article 38 de la Llei 6/94, de 15 de novembre, de la Generalitat Valenciana, reguladora de l'Activitat Urbanística.